יֵשׁ זְכוּת תּוֹלָה שָׁלשׁ שָׁנִים. זְכוּת דְּמַאי. אִילֵימָא זְכוּת דְּתוֹרָה. הָא אֵינָהּ מְצֻוָּה וְעוֹשָׂה הִיא. וְאֶלָּא זְכוּת דְּמִצְוָה. זְכוּת דְּמִצְוָה מִי מַגְּנָא כֻּלֵּי הַאי. וְהָא תַנְיָא אֶת זוֹ דָּרַשׁ רַבִּי מְנַחֵם בַּר רַבִּי יוֹסֵי כִּי נֵר מִצְוָה וְתוֹרָה אוֹר. תָּלָה הַכָּתוּב אֶת הַמִּצְוָה בְּנֵר וְאֶת הַתּוֹרָה בְּאוֹר אֶת הַמִּצְוָה בְּנֵר לוֹמַר לָךְ. מַה נֵּר אֵינָהּ מְגִנָּה אֶלָּא לְפִי שָׁעָה אַף מִצְוָה אֵינָהּ מְגִנָּה אֶלָּא לְפִי שָׁעָה. וְאֶת הַתּוֹרָה בְּאוֹר לוֹמַר לָךְ. מָה אוֹר מֵגִין לְעוֹלָם אַף תּוֹרָה מְגִנָּה לְעוֹלָם. וְאוֹמֵר בְּהִתְהַלֶּכְךָ תַּנְחֶה אֹתָךְ. בְּשָׁכְבְּךָ תִּשְׁמֹר עָלֶיךָ וַהֲקִיצוֹתָ הִיא תְשִׂיחֶךָ. בְּהִתְהַלֶּכְךָ תַּנְחֶה אֹתָךְ זֶה הָעוֹלָם הַזֶּה. בְּשָׁכְבְּךָ תִּשְׁמֹר עָלֶיךָ זוֹ מִיתָה. וַהֲקִיצוֹתָ הִיא תְשִׂיחֶךָ לֶעָתִיד לָבֹא. מָשָׁל לְאָדָם שֶׁהָיָה מְהַלֵּךְ בְּדֶרֶךְ בְּאִישׁוֹן לַיְלָה וַאֲפֵלָה וּמִתְיָרֵא מִן הַקּוֹצִים וּמִן הַפְּחָתִים וּמִן הַבַּרְקָנִים וּמִחַיָּה רָעָה וּמִלִּסְטִים. וְאֵינוֹ יוֹדֵעַ בְּאֵיזֶה דֶּרֶךְ מְהַלֵּךְ נִזְדַּמְּנָה לּוֹ אֲבֻקָּה שֶׁל אוֹר נִצוֹל מִן הַקּוֹצִים וּמִן הַפְּחָתִים וּמִן הַבַּרְקָנִים. וַעֲדַיִן מִתְיָרֵא מֵחַיָּה רָעָה וּמִלִּסְטִים וְאֵינוֹ יוֹדֵעַ בְּאֵיזֶה דֶּרֶךְ מְהַלֵּךְ. כֵּיוָן שֶׁעָלָה עַמּוּד הַשַּׁחַר נִצוֹל מֵחַיָּה רָעָה וּמִלִּסְטִים. וַעֲדַיִן אֵינוֹ יוֹדֵעַ בְּאֵיזֶה דֶּרֶךְ מְהַלֵּךְ. הִגִּיעַ לְפָרָשַׁת דְּרָכִים נִצוֹל מִכֻּלָּם: דָּבָר אַחֵר עֲבֵרָה מְכַבָּה מִצְוָה וְאֵין עֲבֵרָה מְכַבָּה תוֹרָה. שֶׁנֶּאֱמַר מַיִם רַבִּים לֹא יוּכְלוּ לְכַבּוֹת אֶת הָאַהֲבָה וּנְהָרוֹת לֹא יִשְׁטְפוּהָ אִם יִתֵּן אִישׁ אֶת כָּל הוֹן בֵּיתוֹ בָּאַהֲבָה בּוֹז יָבוּזוּ לוֹ: אָמַר רַב יוֹסֵף מִצְוָה בְּעִדָּנָא דְּעָסִיק בָּהּ מְגִנָּה וּמַצְלָה. בְּעִדָּנָא דְּלָא עָסֵק בָּהּ אַגּונֵי מְגִנָּה אַצוּלֵי לָא מַצְלָה. תּוֹרָה בֵּין בְּעִדָּנָא דְּעָסַק בָּהּ בֵּין בְּעִדָּנָא דְּלָא עָסֵק בָּהּ מְגִנָּה וּמַצְלָה: 